
SANTRAUKA


AUDITO SVARBA
Lietuvos Respublikos vietos savivaldos įstatyme
 įtvirtinta viena iš Savivaldybės savarankiškųjų funkcijų – paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo nustatyta tvarka. Lietuvos Respublikos paramos būstui įsigyti ar išsinuomoti įstatymo
 14 str. 3 d.  reglamentuojam, kad socialinio būsto fondo plėtra vykdoma vadovaujantis šiuo įstatymu, galiojančiais teritorijų planavimo dokumentais, savivaldybės tarybos patvirtinta socialinio būsto fondo plėtros programa arba kitais savivaldybės strateginio planavimo dokumentais, kuriuose numatyta socialinio būsto fondo plėtra. 

Dėl lėšų ir būstų mažos pasiūlos socialinio būsto fondo plėtra vyksta vangiai. Asmenų ir šeimų, turinčių teisę į paramą būstui išsinuomoti, skaičius, kad ir mažėja dėl esamų reikalavimų, tačiau socialinio būsto poreikis išlieka nepatenkintas. Socialinio būsto stokos problemos sprendimas vykdomas ir valstybės lygiu, todėl Europos regioninės plėtros fondo lėšomis finansuojami savivaldybių socialinių būstų fondų plėtros projektai. Projekto „Socialinio būsto fondo plėtra Birštono savivaldybėje“ įgyvendinimas dėl didelių reikalavimų perkamam būstui ir per mažos būstų pasiūlos vyksta su įvairiais trikdžiais. 2017 m. rugpjūčio 31 d. turėjęs pasibaigti projekto įgyvendinimo laikas pratęstas iki 2021 m. birželio 30 d.. Birštono  savivaldybėje 2020 m. gruodžio 31 dienai nupirktas 1 socialinis būstas. Birštono  savivaldybė planuoja,  atlikus Birštono savivaldybei priklausančio pastato, esančio adresu Pušyno g. 13, Birštone, dalies kapitalinį remontą, įrengti 2 dviejų kambarių socialinius būstus.
Šiuo metu Savivaldybės socialinio būsto fondą sudaro 45 būstai. Socialinio būsto fondo valdymą įtakoja viso nuomos proceso tinkamas organizavimas, atitinkamų dokumentų ir tvarkos aprašų parengimas, nuomotojo ir nuomininkų įsipareigojimų vykdymas, nuomos pajamų tinkamas panaudojimas, nuomininkų skolų kontrolė.

AUDITO TIKSLAS IR APIMTIS

Audito tikslas – įvertinti, ar socialinio būsto fondo plėtra ir jo valdymas vyksta efektyviai, ekonomiškai ir rezultatyviai.

Audituojamas subjektas – Birštono savivaldybės administracija.

Audituojamas objektas – socialinio būsto fondas.

Audituojamas laikotarpis – 2018–2020 m. Analizei, palyginimui naudoti ir ankstesnių metų duomenys.

Auditas atliktas pagal Valstybinio audito reikalavimus
 ir Tarptautinius aukščiausiųjų audito institucijų standartus
. Audito apimtis ir taikyti metodai išsamiai aprašyti 2 priede „Audito apimtis ir metodai“. Atlikdami auditą darėme prielaidą, kad visi mums pateikti dokumentai yra teisingi, išsamūs ir galutiniai, o jų kopijos atitinka originalus.

IŠVADOS


1. Socialinio būsto fondo plėtra nėra efektyvi ir rezultatyvi dėl keliamų reikalavimų perkamam būstui ir dėl mažos būstų pasiūlos  ir  didelės  būstų  kainos  Birštone.

2. Socialinio būsto fondo plėtrai ir remontui biudžeto asignavimai naudojami ekonomiškai.

3. Nuomojamas socialinis būstas įtrauktas į Savivaldybės tarybos patvirtintą socialinio  būsto, kaip savivaldybės būsto fondo dalies, sąrašą.

4. Visam savivaldybės būsto fonde esančiam socialiniam būstui  sudarytos  nuomos  sutartys.
5. Savivaldybės būsto fondo socialinis būstas nuomojamas asmenims turintiems teisę jį  gauti.
6. Neužtikrinamas tinkamas ir efektyvus socialinio būsto nuomos proceso organizavimas.

7. Nepakankama išnuomoto socialinio būsto naudojimo ir sutartinių įsipareigojimų   vykdymo kontrolė: nevykdomi nuomos sutartyse esantys reikalavimai (ne visos nuomos sutartys įregistruotos Nekilnojamojo turto registre, nereikalaujama pateikti informaciją apie sudarytas sutartis su komunalinių paslaugų teikėjais ir  kt.).
8. Savivaldybės  būsto fonde esančio socialinio būsto nuomos mokesčio dydis atitinka  teisės aktų reikalavimus.

9. Dalis socialinio būsto nuomininkų nesilaiko: Savivaldybės socialinio būsto nuomos  sutarties 11 p. reikalavimo kas mėnesį, bet ne vėliau kaip iki  kito mėnesio 30  d. mokėti nuomos  mokestį; sutarties 13  p. reikalavimo - mokėti mokesčius už paslaugas (šaltą, karštą vandenį, šilumos energiją ir  kt. komunalines  paslaugas). 
10. Savivaldybės Biudžeto ir apskaitos skyriaus specialistas, kuriam pavesta tvarkyti  nuomos mokesčio apskaitą, nesilaiko Savivaldybės socialinio būsto nuomos sutarties  21 p. nuostatų  reikalavimo - už pavėluotai sumokėtą nuomos mokestį neskaičiuoja 0,02 proc. delspinigių už  kiekvieną  uždelstą  dieną. 
11. Nepakankama  socialinio būsto  nuomininkų skolų kontrolė ir  jų išieškojimas.
REKOMENDACIJOS

Siekiant spręsti socialinio būsto fondo plėtros ir jo valdymo problemas Savivaldybės administracijai rekomenduojame:
1. Ieškoti galimybių didesnei socialinio būsto fondo plėtrai, siekiant  sumažinti socialinio   būsto  poreikį  savivaldybėje (ataskaitos 5  psl.,  2.1 p., psl. 9-11psl.).
2. Siekiant, kad  savivaldybės socialinio  būsto  fondas būtų valdomas efektyviai,  ekonomiškai  ir rezultatyviai, tobulinti savivaldybės socialinio būsto nuomos procesą (ataskaitos 1.2 p, 8-9 psl.).

3.Vykdyti   nuolatinę socialinio būsto  nuomos  sutarčių kontrolę:

3.1  peržiūrėti ir sutvarkyti visas sudarytas socialinio būsto nuomos sutartis ir susitarimus prie nuomos sutarčių, kad jos atitiktų Birštono savivaldybės socialinio būsto nuomos sutarties formos nuostatas  (ataskaitos 1.2 p., 7-9 psl.).

3.2   laikantis  teisės  aktų reikalavimų,  socialinio būsto nuomos sutartis įregistruoti ir pasibaigus sutarties terminui jas išregistruoti Nekilnojamojo turto registre (ataskaitos 1.2 p., 7-8 psl.).

3.3 užtikrinti, kad nuomininkai pateiktų informaciją apie sudarytas su paslaugų teikėjais sutartis  (ataskaitos 1.2 p., 7  psl.).

4. Įpareigoti Savivaldybės Biudžeto ir apskaitos skyriaus specialistą, kuriam pavesta  tvarkyti  nuomos  mokesčio  apskaitą, vadovaujantis teisės aktų  nuostatomis, už pavėluotai sumokėtą socialinio būsto nuomos mokestį, skaičiuoti 0,02 proc. delspinigių už  kiekvieną  uždelstą  dieną. 

5. Nustatyti vidaus kontrolės procedūras, kurios užtikrintų, kad efektyviai ir laiku vyktų    socialinio būsto nuomininkų skolų už būsto nuomą ir paslaugas priežiūra, kontrolė ir laiku būtų  priimti sprendimai  dėl  skolų  išieškojimo.
Birštono savivaldybės administracija 2021 m. kovo 31 d. raštu Nr. (6.8)-SR-0377 pateikė rekomendacijų įgyvendinimo planą, pastabų  dėl  veiklos audito  ataskaitos  projekto  nepateikė.
Rekomendacijų įgyvendinimo priemonės ir terminai pateikti ataskaitos dalyje „Rekomendacijų įgyvendinimo planas“ (14-15 psl.).
ĮŽANGA

Paramos būstui įsigyti ar išsinuomoti teikimas Lietuvos Respublikos paramos būstui įsigyti ar išsinuomoti įstatymo nustatyta tvarka – Savivaldybės savarankiška funkcija
. Sprendimų dėl Savivaldybės būsto ir socialinio būsto fondo sudarymo (statybos, pirkimo ir t. t.) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas yra išimtinė Savivaldybės tarybos kompetencija
.

Savivaldybės būsto fondas tai socialiniai būstai ir savivaldybės būstai. Socialinis būstas – savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į savivaldybės tarybos ar jos įgaliotos savivaldybės administracijos patvirtintą savivaldybės socialinio būsto fondo sąrašą, kuris yra savivaldybės būsto fondo sąrašo dalis. Pagal šiame įstatyme nustatytas sąlygas prie socialinio būsto nepriskiriami bendrabučiai, nakvynės namai, tarnybinės gyvenamosios patalpos, socialinių paslaugų įstaigos gyvenamosios patalpos, savivaldybės būstai, kurie nuomojami ne socialinio būsto nuomos sąlygomis
.

Birštono savivaldybės taryba 2019 m. rugsėjo 27 d. sprendimu Nr. TS-161 (su vėlesniais pakeitimais) patvirtino Birštono savivaldybės socialinio būsto fondo sąrašą, kuris yra Birštono savivaldybės būsto fondo sąrašo dalis. Savivaldybės tarybos patvirtintame
 Birštono savivaldybės socialinio būsto fondo sąraše buvo 48 būstai. 2020-12-31 sąraše buvo 45 būstai.

Šaltinis- Birštono savivaldybės kontrolės ir audito tarnybos surinkti duomenys iš Birštono savivaldybės administracijos
Audituojamu laikotarpiu savivaldybėje socialinio būsto laukiančiųjų asmenų (šeimų)  skaičius  sumažėjo  21 proc. Socialinio būsto  poreikis savivaldybėje išlieka  didelis.  Savivaldybėje  aprūpinimo būstu problemos gali būti sprendžiamos didinant savivaldybės būsto fondo valdymo  efektyvumą.  
Savivaldybės būsto fondo ir socialinio būsto, kaip savivaldybės būsto fondo dalies, sąrašai, taip pat asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašas yra
paskelbti savivaldybės internetinėje svetainėje
 kaip tai reglamentuoja Paramos būstui įsigyti ir išsinuomoti įstatymo nuostatos
.
AUDITO REZULTATAI
1. Socialinio būsto nuomos sąlygos ir tvarka

1.1. Teisinė aplinka

Lietuvoje parama būstui teikiama nuomojant savivaldybių socialinį būstą, mokant būsto nuomos ir išperkamosios būsto nuomos mokesčių dalies kompensacijas, kuriomis naudojantis neprarandama teisė į socialinio būsto nuomą
. Pagrindiniai rodikliai paramai gauti – asmens, šeimos pajamos ir turtas, neviršijantys nustatytų dydžių
. Viršijus nustatytus turto ir pajamų dydžius prarandama teisė į socialinio būsto nuomą ir kompensacijas. 

Savivaldybėje parama būstui įsigyti ar išsinuomoti yra teikiama vadovaujantis Paramos būstui įsigyti ir išsinuomoti įstatymu
, Paramos būstui įsigyti ar išsinuomoti Birštono savivaldybėje tvarkos aprašu
; Asmenų ir šeimų, turinčių teisę į socialinio būsto nuomą, sąrašo tvarkymo aprašu
; ir kitais teisės aktais. 

Savivaldybės administracijos  Socialinės paramos skyrius nustato ar asmenys ir šeimos turi teisę į socialinio būsto nuomą. Visi duomenys apdorojami socialinės paramos šeimai informacinėje sistemoje (SPIS). Asmenys ir šeimos, pateikę reikalingus dokumentus ir atitinkantys Lietuvos Respublikos paramos būstui įsigyti ar išsinuomoti įstatymo reikalavimus įrašomi į vieną iš Savivaldybės administracijos sudaromų asmenų ir šeimų, turinčių teisę į paramą būstui išsinuomoti, sąrašų:

1) jaunų šeimų;

2) šeimų, auginančių tris ar daugiau vaikų ir (ar) vaikų, kuriems nustatyta nuolatinė globa (rūpyba);

3) likusių be tėvų globos asmenų ir jų šeimų;

4) neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų; 

5) socialinio būsto nuomininkų, turinčių teisę į socialinio būsto sąlygų pagerinimą;

6) bendroji. Šią grupę sudaro visi asmenys ir šeimos, nepatenkantys į šios dalies 1, 2, 3, 4 ir 5 punktuose nurodytas grupes.

Asmens ar šeimos eilės numerį bendrame sąraše nustato SPIS pagal prašymo užregistravimo Socialinės paramos skyriuje datą. Sąrašai nuolat tvarkomi ir tikslinami, nustatoma, ar asmenys ir šeimos turi teisę į paramą būstui išsinuomoti.

Audito metu nustatyta, kad Savivaldybės būsto fondo socialinis būstas nuomojamas  asmenims  turintiems  teisę  jį  gauti.

Dabartinė sistema neskatina socialinį būstą gavusių jaunų šeimų ir darbingų asmenų  ieškoti galimybių gauti didesnes  pajamas, kadangi viršiję numatytas metines pajamų ir turto ribas, jie netektų  paramos ir būsto.

1 lentelė. Asmenų ir šeimų, turinčių teisę į paramą būstui išsinuomoti, skaičius sąrašuose 2020-09-01
	Eil. Nr.
	Sąrašo pavadinimas
	Asmenų (šeimų) skaičius sąraše
	Proc. nuo bendro skaičiaus sąraše

	1.
	Jaunų šeimų
	3 šeimos
	15,8

	2.
	Šeimų, auginančių tris ar daugiau vaikų (įvaikių)
	-
	-

	3.
	Likusių be tėvų globos asmenų ir jų šeimų
	-
	-

	4.
	Neįgaliųjų ir asmenų sergančių lėtinių ligų formomis
	2 šeimos
	10,5

	5.
	Socialinio būsto nuomininkų, turinčių teisę į socialinio būsto sąlygų pagerinimą
	1 šeima
	5,3

	6.
	Bendrasis
	13 šeimų
	68,4

	Iš viso:
	19 šeimų
	100,0


Šaltinis- Birštono savivaldybės kontrolės ir audito tarnybos surinkti duomenys iš Birštono savivaldybės administracijos Socialinės paramos skyriaus

1.2. Nuomos sutartys

              Audito  metu  nustatyta, kad visam Savivaldybės būsto fonde esančiam socialiniam būstui  sudarytos   nuomos  sutartys.
Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo, savivaldybės būsto ir socialinio būsto nuomos Birštono savivaldybėje tvarkos apraše
, Paramos būstui įsigyti ar išsinuomoti Birštono savivaldybėje tvarkos apraše
 reglamentuojama, kad Savivaldybės būsto nuomos sutarties forma yra tvirtinama Administracijos direktoriaus įsakymu. Administracijos direktorius įsakymais
 patvirtino Birštono savivaldybės socialinio būsto nuomos sutarties formas, kurias pasirašydavo su nuomininkais. Birštono savivaldybės socialinio būsto nuomos sutarties forma
 atitinka Lietuvos Respublikos socialinės apsaugos ir darbo ministro įsakymu
 patvirtintą pavyzdinę socialinio būsto nuomos sutarties formą.

Audito metu peržiūrėjus visas socialinių būstų nuomos sutartis, nustatyta, kad socialinių būstų nuomos sutartyse dažniausiai atliekami pakeitimai tik dėl pasikeitusio nuomos mokesčio dydžio. Iki 2020 m. gegužės 25 d. sudarytos socialinių būstų nuomos sutartys neatitinka šiuo metu patvirtintos Birštono savivaldybės socialinio būsto nuomos sutarties formos  nuostatų
.
Audito metu nustatyta, kad Savivaldybėje nepakankama išnuomoto socialinio būsto   naudojimo  ir  sutartinių  įsipareigojimų vykdymo  kontrolė;  nevykdomi nuomos sutartyse esantys reikalavimai:
- 4.1. p. nuomininkas įsipareigoja per 30 kalendorinių dienų pateikti nuomotojui sudarytas paslaugų teikimo sutarčių kopijas su geriamąjį ir karštą vandenį, elektros energiją, dujas, šiluminę energiją teikiančiomis ir komunalines paslaugas teikiančiomis įmonėmis. 

Savivaldybės  administracijos Socialinės paramos skyrius parengęs ir pasirašęs socialinio būsto nuomos sutartį nereikalauja iš nuomininkų pristatyti sutarčių su paslaugų teikėjais patvirtintas kopijas, dėl to kyla rizika, kad sutartys su paslaugų teikėjais nebus pasirašomos ir nuomininkai nemokės už paslaugas. Audito metu nustatyta, kad 9 iš 45 socialinių būstų nuomininkų yra pateikę sutarčių kopijas, t. y. 20 proc. visų socialinių būstų nuomininkų.

- 4.4. p. nuomininkas įsipareigoja Lietuvos Respublikos gyventojų turto deklaravimo įstatymo nustatyta tvarka, už kalendorinius metus deklaruoti turimą turtą (įskaitant gautas pajamas). Audito metu nustatyta, kad nuo 2015 metų Socialinės paramos skyrius, kiekvienais metais siunčia socialinių būstų nuomininkams priminimus apie prievolę Lietuvos Respublikos gyventojų turto deklaravimo įstatyme nustatyta tvarka deklaruoti turtą (įskaitant gautas pajamas).

- 4.7. p. nuomininkas įsipareigoja nuomotojui paprašius, per 5 darbo dienas pateikti dokumentus, susijusius su mokesčių už socialiniam būstui teikiamą geriamąjį ir karštą vandenį, elektros energiją, dujas, šiluminę energiją ir komunalines paslaugas mokėjimus. Audito metu nustatyta, kad nuomotojas minimos informacijos nerenka ir neprašo socialinių būstų nuomininkų jos pateikti.

- 7.1 p. nuomotojas įsipareigoja per 5 darbo dienas nuo Sutarties pasirašymo įregistruoti Sutartį Lietuvos Respublikos nekilnojamojo turto registre, o pasibaigus Sutarties terminui ją išregistruoti.

Nuomotojas - Savivaldybės administracija ne visada vykdo sutartyse esantį įsipareigojimą socialinio būsto nuomos sutartis įregistruoti ir pasibaigus sutarties terminui jas išregistruoti Nekilnojamojo turto registre.

Audito metu nustatyta, kad 9 socialinio būsto nuomos sutartyse
 nuomininkai įpareigoti įregistruoti socialinių būstų nuomos sutartis Nekilnojamojo turto registre, o jas nutraukus – išregistruoti. 
Audito  metu peržiūrėjus Nekilnojamojo turto registre esančią informaciją apie socialinio būsto nuomos sutarčių registravimą, nustatyta, kad yra būstų, kuriems socialinio būsto nuomos sutartys neįregistruotos. Audito metu nustatyta, kad 2020 m. gruodžio 31 dienai 20 iš 45 sudarytų socialinio būsto nuomos sutarčių yra neįregistruotos Nekilnojamojo turto registre (t. y. neįregistruota 44,4 proc. visų socialinio būsto nuomos sutarčių). Audito metu pasiekta  pažanga, savivaldybės administracija įregistravo 12 socialinio būsto nuomos sutarčių, viso įregistruota 32 socialinio būsto nuomos sutartis, t. y. 71,1 proc. visų socialinio būsto nuomos sutarčių.
- 7.3 p. nuomotojas įsipareigoja kartą per pusmetį tikrinti nuomojamo socialinio būsto būklę, Nuomininkui apie tai pranešus prieš 3 darbo dienas. Audito metu išsiaiškinta, kad 2020 metais buvo patikrinta 18 iš 45 socialinio būsto nuomininkų, t. y. 40 proc. visų socialinio būsto nuomininkų.

- 7.4 p. nuomotojas įsipareigoja ne rečiau kaip kartą per pusmetį tikrinti, kaip mokami mokesčiai už paslaugas. Audito metu išsiaiškinta, kad kas ketvirtį yra tikrinamas tik nuomos mokesčio mokėjimas už socialinius būstus. Kitos paslaugos (už elektrą, dujas, šildymą, vandenį) yra tikrinamos tik tada, kai patys paslaugų teikėjai pateikia informaciją apie esamus socialinių būstų įsiskolinimus.

- 21 p. jeigu nuomininkas laiku nesumoka Nuomos mokesčio, jis privalo mokėti   Nuomotojui 0,02  procentų nuo nesumokėtos sumos dydžio delspinigius už  kiekvieną  uždelstą  dieną. Savivaldybės administracija neskaičiuoja delspinigių socialinio būsto Nuomininkams už  nesumokėtą, pavėluotai sumokėtą socialinio būsto nuomos mokestį.

Audito metu peržiūrėjus socialinio būsto nuomos sutartis su pakeitimais ir duomenis palyginus su Nekilnojamojo turto registre skelbiamais duomenimis nustatyta, kad:

- nuo 2019 m. sausio 18 d. pasikeitė socialinio būsto, esančio adresu Birštono g. 12-5, nuomininkas
, tačiau NTR informacija apie pasikeitusį nuomininką nėra atnaujinta.

- NTR registre įregistruotos dvi socialinio būsto, esančio adresu Pušyno g. 15-8, nuomos sutartys, tačiau galiojanti yra tik viena socialinio būsto nuomos sutartis ir socialinį būstą nuomojasi vienas nuomininkas.
- 6 socialinio būsto nuomos sutartyse
 nepatikslinti nuomojami socialinių būstų plotai.

Asmenų ir šeimų, turinčių teisę į socialinio būsto nuomą, sąrašą tvarko Birštono savivaldybės administracijos Socialinės paramos skyrius
. 

Birštono savivaldybės administracijos Socialinės paramos skyriaus nuostatuose
 reglamentuojama, kad skyrius:

· organizuoja paramą būstui įsigyti ar išsinuomoti;

· organizuoja būsto ir aplinkos pritaikymo neįgaliems asmenims programos vykdymą;

· teisės aktų nustatyta tvarka ruošia ir teikia Savivaldybės tarybai sprendimų projektus (dėl socialinio būsto nuomos ar išperkamosios būsto nuomos mokesčio dydžio, permokėtų kompensacijų grąžinimo tvarkos nustatymo; dėl Savivaldybės būsto ir socialinio būsto nuomos tvarkos nustatymo; dėl socialinio būsto nuomos mokesčio sumažinimo ar atleidimo nuo šio mokesčio);

· priima prašymus, surenka reikiamus dokumentus dėl paramos būstui įsigyti ar išsinuomoti;

· ruošia dokumentus dėl Savivaldybei nuosavybės teise priklausančio socialinio būsto nuomos, Savivaldybės būsto nuomos ir būsto nuomos ar išperkamosios būsto nuomos mokesčių dalies kompensacijos mokėjimo;

· turi teisę reikalauti iš socialinės paramos/paslaugų gavėjų, taip pat asmenų, gyvenančių savivaldybės/socialiniuose būstuose ar laukiančių būstų asmenų deklaruoti turtą ir pajamas Gyventojų turto ir pajamų deklaravimo įstatymo nustatyta tvarka.

Socialinės paramos skyriaus darbuotojų pareigybių aprašymuose nurodyta, kad skyriaus vedėjo pavaduotojas organizuoja paramą būstui įsigyti ar išsinuomoti
; skyriaus vyriausiasis specialistas prisideda planuojant tikslinių kompensacijų, būsto pritaikymo pagal neįgaliųjų asmenų poreikius išlaidų ir kitų kompensacijų ir/ar pašalpų nukentėjusiems asmenims poreikį kalendoriniams metams
. Ūkio, turto ir kaimo plėtros skyriaus vyriausiojo specialisto pareigybės aprašyme nurodyta, kad rengia dokumentus dėl Birštono savivaldybės būstų fondo sąrašo sudarymo
.

Audito metu nustatyta, kad Birštono savivaldybės tarybos sprendimų projektus dėl Birštono savivaldybės būstų nuomos mokesčių dydžių nustatymo ruošia Ūkio, turto ir kaimo plėtros skyriaus vyriausiasis specialistas, nors tai nėra reglamentuota Ūkio, turto ir kaimo plėtros skyriaus veiklos nuostatuose ir darbuotojų pareigybių aprašymuose.

Audito metu nustatyta, kad ne visos Socialinės paramos skyriaus atliekamos funkcijos yra priskirtos darbuotojams jų pareigybių aprašymuose. Nėra užtikrinama pakankama nuomos proceso organizavimo kontrolė. 

Siekiant užtikrinti efektyvų socialinio būsto valdymą būtina prižiūrėti ir kontroliuoti   socialinio būsto nuomos sutarčių vykdymą.

2. Savivaldybės socialinio būsto fondas

2.1. Socialinio būsto fondo plėtra

Birštono savivaldybės 2013–2020 metų strateginiame plėtros plane
 vienas iš esamos situacijos neigiamų faktorių socialinės apsaugos srityje – socialinio būsto stoka, ženklus atotrūkis tarp poreikio ir socialinio būsto pasiūlos. Problemos sprendimui numatyto prioriteto tikslas, uždavinys ir priemonė pavaizduoti 2 paveiksle. 

	1. Savivaldybės bendruomenės poreikių tenkinimas



↓
↓
↓
	1.2. Tikslas- siekti didesnio asmens ir visuomenės saugumo.



↓
↓
	1.2.1. Uždavinys: užtikrinti prieinamas ir kokybiškas socialines ir sveikatos priežiūros paslaugas.


                                                                                   ↓
	1.2.1.4. Priemonė.  Plėsti socialinio būsto fondą ir gerinti jo butų kokybę.


2 pav. Socialinio būsto fondo plėtra 2013–2020 metų strateginiame plėtros plane

Šaltinis-Birštono savivaldybės kontrolės ir audito tarnybos surinkti duomenys iš Birštono savivaldybės administracijos
Socialinio būsto stokos problema buvo iškelta ir valstybės lygiu, todėl jos sprendimui buvo patvirtintas
 Savivaldybių socialinio būsto fondo plėtros 2015–2020 metais veiksmų planas, kuriame buvo numatytas Europos regioninės plėtros fondo finansavimas savivaldybių socialinių būstų fondų plėtros projektams. Taip pat parengta ir patvirtinta
 Birštono savivaldybės 2016–2019 metų socialinio būsto fondo plėtros programa. Savivaldybės taryba 2015 m. gruodžio 22 d. sprendimu Nr. TS-276 pritarė projekto „Socialinio būsto fondo plėtra Birštono savivaldybėje“ rengimui ir tuo pačiu įsipareigojo finansuoti ne mažiau kaip 15 proc. bendrojo finansavimo ir padengti visas su projekto įgyvendinimu susijusias netinkamas išlaidas ir tinkamų išlaidų dalį, kurių nepadengia skiriamas finansavimas bei užtikrinti projekto tęstinumą 5 metus po projekto įgyvendinimo pabaigos
. 2016 m. liepos 13 d. projekto įgyvendinimui buvo skirta
 89865,61 Eur finansavimas. Papildomai skirta 41809,22 Eur
. Iš viso skirta 131674,83 Eur. Savivaldybė turi prisidėti 23236,74 Eur. Informacija apie planuojamą finansavimo panaudojimą ir planuojamus pasiekti rodiklius pateikta 2 lentelėje.

2 lentelė. Projekto „Socialinio būsto fondo plėtra Birštono savivaldybėje“ rodikliai ir finansavimo panaudojimas (Eur)
	Rodikliai
	Rodiklio skaičius, vnt.  
	Finansavimo panaudojimas

	Įsigyti socialiniai būstai
	1
	25177,59

	Įrengti socialiniai būstai
	2
	127700,70

	Netiesioginės išlaidos 
	
	2033,28

	Iš viso:
	X
	154911,57


Šaltinis - Birštono savivaldybės kontrolės ir audito tarnybos surinkti duomenys iš Birštono savivaldybės administracijos
Projekto pradžioje buvo planuojama nupirkti 3 vieno kambario socialinius būstus (butus). Tačiau atsižvelgiant į esamą situaciją, kad Birštono savivaldybėje yra maža butų, atitinkančių pirkimo sąlygas, pasiūla, aukštos būsto kainos, 2020 m. lapkričio 26 d. buvo patikslintas projekto aprašymas ir finansavimo sąlygos, pagal kurį planuojama:
- Birštone įsigyti 1 vieno kambario butą. 

-
Atlikus Birštono savivaldybei priklausančio pastato, esančio adresu Pušyno g. 13, Birštone, dalies kapitalinį remontą, įrengti 2 dviejų kambarių socialinius būstus. Vieną iš įrengtų butų pilnai pritaikyti žmonių su judėjimo negalia poreikiams. 

Projekto veiklų įgyvendinimo pabaiga buvo numatyta 2017-08-31, tačiau baigiantis įgyvendinimo terminui nebuvo nupirktas nei vienas socialinis būstas (butas). Birštono savivaldybės administracija atskirais prašymais teikė VšĮ „CPVA“ prašymus dėl įgyvendinimo termino pratęsimo. Projekto įgyvendinimas pratęstas iki 2021-06-30. Projekto įgyvendinimas pratęstas, nes dėl mažos butų, atitinkančių pirkimo sąlygas, pasiūlos, aukštų būsto kainų, Birštone nepavyko pasiekti numatytų rodiklių.
Birštono savivaldybės taryba 2016 m. spalio 28 d. sprendimu Nr. TS-157 patvirtino Būstų pirkimo Birštono savivaldybės socialinio būsto fondui plėtoti ekonominį ir socialinį pagrindimą ir įgaliojo Birštono savivaldybės administracijos direktorių teisės aktų nustatyta tvarka organizuoti ir atlikti visas būstų, skirtų Birštono savivaldybės socialinio būsto fondui plėtoti, pirkimo procedūras.

Birštono savivaldybės administracijos direktorius 2017 m. balandžio 11 d. įsakymu Nr. AV-110 patvirtino Socialinių būstų (butų) pirkimo 2016-2019 m. ekonominį ir socialinį pagrindimą, pirkimo komisiją ir komisijos darbo reglamentą, Butų pirkimo skelbiamų derybų būdu sąlygas. 

2018 metais buvo nupirktas 1 socialinis būstas ir atliktos pastato, esančio adresu Pušyno g. 13, Birštone, projektavimo ir ekspertizės paslaugos už planuojamus įrengti 2 dviejų kambarių socialinius būstus. Panaudota 21086,23 Eur ES struktūrinių fondų lėšų ir 9523,83 Eur Savivaldybės lėšų. Informacija apie finansavimo panaudojimą pateikta 3 lentelėje. 

3 lentelė. Projekto „Socialinio būsto fondo plėtra Birštono savivaldybėje“ lėšų panaudojimas 
2018–2020 m., Eur

	Finansavimo šaltinis
	2018 m.
	2019 m.
	2020 m.
	Iš viso

	ES lėšos
	21086,23
	0,00
	0,00
	21086,23

	SB lėšos
	9523,86
	0,00
	0,00
	9523,86

	Iš viso:
	30610,09
	0,00
	0,00
	30610,09


Šaltinis-Birštono savivaldybės kontrolės ir audito tarnybos surinkti duomenys iš Birštono savivaldybės administracijos
Socialinio būsto fondo plėtrai panaudota 16 proc.  planuojamų ES struktūrinių fondų lėšų ir 41 proc. Savivaldybės biudžeto lėšų. Socialinio būsto fondo plėtrai ir remontui biudžeto asignavimai naudojami ekonomiškai. Audito metu peržiūrėjus socialinių būstų pirkimo dokumentaciją, neatitikimų nenustatyta.

Savivaldybė  socialinio  būsto  plėtrai turi  ribotas finansines  galimybes, todėl  turėtų  nusistatyti, kiek  savivaldybei  tikslinga  turėti  socialinių  būstų   ir  kokį  skaičių   ji  bus  pajėgi  išlaikyti. Socialinių  būstų   priežiūrai  reikalingos  papildomos  lėšos: remontui,  rekonstrukcijai  ir  kt. 
Socialinio būsto fondo  plėtra nėra efektyvi ir rezultatyvi dėl keliamų reikalavimų  perkamam būstui ir mažos būstų pasiūlos ir didelės būstų kainos Birštone. Savivaldybė galėtų  svarstyti įvairias  galimas  alternatyvas, ieškant  geriausio  būdo  socialinio būsto plėtrai.
2.2. Socialinio būsto fondo administravimas

Socialinio būsto fondo socialinių būstų nuomos mokesčio administravimą atlieka Savivaldybės administracijos Biudžeto ir apskaitos skyrius. Iš socialinių būstų nuomos gautos pajamos 2018–2020 metais pavaizduotos 3 paveiksle.

3 pav. Socialinių būstų nuomos pajamos 2018–2020 m.

Šaltinis-Birštono savivaldybės kontrolės ir audito tarnybos surinkti duomenys iš Birštono savivaldybės administracijos Biudžeto ir apskaitos skyriaus
Socialinių būstų nuomos pajamos kiekvienais metais išliko panašios. Gautos socialinių būstų nuomos pajamos naudojamos socialinių būstų remontui: 2018 m. panaudota 7428,86 Eur, 2019 m. – 21571,50 Eur, 2020 m. – 11083,80 Eur. Reikšmingų neatitikimų, susijusių su biudžeto asignavimų, skirtų socialinių būstų remontui, panaudojimu, nenustatyta.

Patikrinus gautinų sumų likučių žiniaraščius, nustatyta:

· 2018 m. gruodžio 31 d. socialinio būsto nuomininkai buvo skolingi 2262,62 Eur nuomos mokesčių;

· 2019 m. gruodžio 31 d. socialinio būsto nuomininkai buvo skolingi 1990,00 Eur nuomos mokesčių;

· 2020 m. gruodžio 31 d. socialinio būsto nuomininkai buvo skolingi 2218,29 Eur nuomos mokesčių.

Birštono savivaldybės taryba 2020 m. lapkričio 20 d. sprendimu Nr. TS-188 pripažino beviltiškomis skolomis ir nurašė dviejų socialinių būsto nuomininkų skolas (601,56 Eur.) už socialinio būsto nuomą, kadangi nuomininkai išvykę gyventi į užsienį, jų gyvenamoji vieta ir kontaktai nežinomi. 

Audito metu išsiaiškinta, kad 2020 metų gruodžio 31 dienai vienas nuomininkas yra iškeldintas iš  būsto ir perduotas antstoliams. Vienas nuomininkas yra skolingas būsto nuomos mokestį už 5 mėn., 2 nuomininkai už 4 mėn., 1 nuomininkas už 3 mėn. Dauguma socialinių būstų nuomininkų yra skolingi už einamąjį mėnesį.

               Audito metu nustatyta, kad nepakankamai vykdomos Savivaldybės socialinio būsto  nuomininkų įsiskolinimo kontrolės procedūros ir  skolų išieškojimas, nes  kai kurių nuomininkų  skolos tęsiasi. 
               Savivaldybės Biudžeto ir apskaitos skyriaus specialistas, kuriam pavesta  tvarkyti  nuomos  mokesčio apskaitą, nesilaiko Savivaldybės socialinio būsto nuomos sutarties 21 p. nuostatų  reikalavimo -  už  pavėluotai sumokėtą  nuomos  mokestį  neskaičiuoja 0,02 proc. delspinigių  už  kiekvieną  uždelstą  dieną.  

              Vykdyti Savivaldybės būsto nuomininkų  įsiskolinimų  kontrolę, imtis teisinių priemonių išieškoti  skolas Savivaldybės administracijai, kad gautas nuomininkų skolas būtų  galima panaudoti  socialinio  būsto modernizacijai  ir  plėtrai.

Audito metu UAB „Birštono vandenys“ ir UAB „Birštono šiluma“ pateikė informaciją apie socialinių būstų įsipareigojimus už jų teikiamas paslaugas. Informacija pateikta 4 lentelėje.
4 lentelė. Socialinių būstų skolos paslaugų teikėjams 2018–2020 metais
	Paslaugos teikėjas
	Socialinių būstų skola 2018-12-31, Eur
	Socialinių būstų skola 2019-12-31, Eur
	Socialinių būstų skola 2020-12-31, Eur

	UAB „Birštono šiluma“
	6217,20
	6646,34
	7734,31

	UAB „Birštono vandenys“
	759,12
	967,66
	454,07


Šaltinis-Birštono savivaldybės kontrolės ir audito tarnybos surinkti duomenys iš UAB „Birštono šiluma“ ir UAB „Birštono vandenys“
Socialinių būstų skola už UAB „Birštono šiluma“ teikiamas paslaugas 2020 m. lyginant su 2018 m. padidėjo 19,6 proc., o už UAB „Birštono vandenys“ teikiamas paslaugas sumažėjo 40,2 proc.
Audito metu nustatyta, kad socialinio būsto nuomininkas, gyvenantis adresu S. Dariaus ir S. Girėno g. 8-5:

- už UAB „Birštono šiluma“ teikiamas paslaugas yra skolingas nuo 2013 metų ir sudaro 64,1 proc. visos skolos 2020 m. gruodžio 31 dienai.

- už UAB „Birštono vandenys“ teikiamas paslaugas yra skolingas nuo 2017 metų ir sudaro 75,7 proc. visos skolos 2020 m. gruodžio 31 dienai.

Socialinio būsto nuomininkas, gyvenantis adresu Pušyno g. 15-11A, Birštone, už UAB „Birštono šiluma“ teikiamas paslaugas yra skolingas nuo 2014 metų ir sudaro 15,8 proc. visos skolos 2020 m. gruodžio 31 dienai. Socialinio būsto nuomos sutartis su nuomininku sudaryta 2013-11-15. 

UAB „Birštono šiluma“ 2020 m. gruodžio 31 d. pripažinimo beviltiškomis skolomis už teikiamas paslaugas savivaldybės būstams 9868,78 Eur, iš jų už socialinius būstus 3410,28 Eur (du socialinių būstų nuomininkai yra mirę t. y. skola 375,02 Eur, trijų socialinių būstų nuomininkai yra išvykę į užsienį t. y. skola 2770,34 Eur).

Audito metu išsiaiškinta, kad UAB „Birštono šiluma“ už socialinių būstų teikiamų paslaugų įsiskolinimą informuoja Birštono savivaldybės administraciją. Asmenys raginami tiek žodžiu, tiek raštu susimokėti skolas, tačiau to nepakanka, kadangi skolos už UAB „Birštono šiluma“ teikiamas paslaugas kiekvienais metais didėja.

REKOMENDACIJŲ ĮGYVENDINIMO PLANAS
	Eil. Nr.
	Rekomendacija
	Veiksmas/Priemonės/

Komentarai
	Rekomendacijos įgyvendinimo terminas (data)

	1
	2
	3
	4

	1.
	Ieškoti galimybių didesnei socialinio  būsto  fondo  plėtrai, siekiant  sumažinti   socialinio   būsto   poreikį savivaldybėje (ataskaitos 5  psl.,  2.1 p., psl. 9-11psl.).

	Atsižvelgiant į finansines Savivaldybės galimybes, būstų pasiūlą, kainas socialinio būsto plėtra perkant butus, rekonstruojant turimas patalpas ir kt.,  bus vykdoma nuolat.
	Nuolat

	2.
	Siekiant, kad  savivaldybės socialinio  būsto  fondas būtų valdomas efektyviai,  ekonomiškai  ir rezultatyviai, tobulinti savivaldybės socialinio būsto nuomos procesą (ataskaitos 1.2 p, 8-9 psl.).
	Ūkio, turto ir kaimo plėtros skyriaus veiklos nuostatų pakeitimas.
	2021-12-31

	3.
	Vykdant  nuolatinę socialinio būsto  nuomos  sutarčių kontrolę:   
	
	

	3.1
	peržiūrėti ir sutvarkyti visas sudarytas socialinio būsto nuomos sutartis ir susitarimus prie nuomos sutarčių, kad jos atitiktų Birštono savivaldybės socialinio būsto nuomos sutarties formos  nuostatus  (ataskaitos 1.2 p., 7-9 psl.).


	Perrašyti visas sutartis pagal naują sutarties formą nėra teisinio pagrindo, todėl bus parengti ir pasirašyti socialinio būsto nuomos sutarčių papildomi susitarimai tik dėl tų sutarties punktų pakeitimų, kurie šiuo metu neatitinka Įstatymo nuostatų.
	2021-12-31



	3.2
	laikantis  teisės  aktų reikalavimų,  socialinio būsto nuomos sutartis įregistruoti ir pasibaigus sutarties terminui jas išregistruoti Nekilnojamojo turto registre (ataskaitos 1.2 p., 7-8 psl.). 
	Įregistruotos sutartys Nekilnojamojo turto registre.
	2021-12-31

	3.3
	užtikrinti, kad nuomininkai pateiktų informaciją apie sudarytas su paslaugų teikėjais  sutartis  (ataskaitos 1.2 p., 7  psl.).


	Surinktos sutartys ar informacija iš nuomininkų, kurių socialinio būsto nuomos sutartyse yra reikalavimas pateikti sutartis su paslaugų teikėjais.
	2021-12-31

	4.
	Įpareigoti Savivaldybės Biudžeto  ir  apskaitos  skyriaus specialistą, kuriam  pavesta  tvarkyti  nuomos  mokesčio  apskaitą, vadovaujantis  teisės  aktų  nuostatomis, už  pavėluotai sumokėtą  socialinio būsto nuomos mokestį   skaičiuoti 0,02 proc. delspinigių  už  kiekvieną  uždelstą  dieną (ataskaitos 1.2, psl. 8) 


	Iš socialinio būsto nuomininkų, kurių sutartyse yra reikalavimas dėl delspinigių skaičiavimo, bus skaičiuojami už  pavėluotai sumokėtą  socialinio būsto nuomos mokestį   0,02 proc. delspinigiai už  kiekvieną uždelstą  dieną.
	Nuolat

	5.
	Nustatyti  vidaus  kontrolės procedūras, kurios  užtikrintų, kad  efektyviai  ir  laiku   vyktų    socialinio  būsto  nuomininkų   skolų už  būsto  nuomą ir  paslaugas  priežiūra,  kontrolė   ir  laiku  būtų  priimti  sprendimai  dėl  skolų  išieškojimo.


	Savivaldybės tarybos 2019 m. lapkričio 22 d., sprendimu Nr. TS-209, patvirtintos Paramos būstui įsigyti ar išsinuomoti Birštono savivaldybėje tvarkos aprašo 56 ir 57 punktuose yra numatytos kontrolės procedūros dėl socialinio būsto nuomininkų skolų už būsto nuomą (t.y. informacijos apie skolą gavimas, raginimas susimokėti, kreipimasis dėl išieškojimo), todėl nėra tikslinga nustatyti naujas kontrolės procedūras. Paslaugas teikiančios įstaigos, sudariusios sutartis su asmenimis, manytina, kad pačios turėtų imtis aktyvių veiksmų dėl skolų už paslaugas kontrolės ir išieškojimo. 
	Nuolat 

PRIEDAI
Birštono savivaldybės socialinio būsto 

valdymo veiklos audito ataskaita 

1 priedas

Santrumpos ir sąvokos

Ataskaita – Birštono savivaldybės socialinio būsto valdymo veiklos audito ataskaita;

Administracijos direktorius – Birštono savivaldybės administracijos direktorius;

ES – Europos Sąjunga;

Savivaldybė – Birštono savivaldybė;

Savivaldybės taryba – Birštono savivaldybės taryba;

Savivaldybės administracija – Birštono savivaldybės administracija;

SB – savivaldybės biudžetas;

VšĮ „CPVA“ – VšĮ „Centrinė projektų valdymo agentūra“;

SPIS – Socialinės  paramos šeimai informacinė sistema;
NTR – Nekilnojamojo turto registras;

Sutarties forma - Birštono savivaldybės socialinio būsto nuomos sutarties forma.
Birštono savivaldybės socialinio būsto 
valdymo veiklos audito ataskaita 
2 priedas

Audito apimtis ir metodai

Audito tikslas – įvertinti, ar socialinio būsto fondo plėtra ir jo valdymas vyksta efektyviai, ekonomiškai ir rezultatyviai.

Siekiant gauti įrodymus, reikalingus audito tikslui pasiekti, buvo vertinama:

· ar numatytos priemonės socialinio būsto fondo plėtrai Savivaldybės strateginiuose dokumentuose?

· ar efektyviai vyksta socialinio būsto fondo plėtra?

· ar efektyviai ir ekonomiškai naudojami biudžeto asignavimai socialinio būsto fondo plėtrai ir socialinio būsto fondo remontui?

-  ar nuomojamas socialinis būstas įtrauktas  į  Savivaldybės  tarybos  patvirtintą  socialinio  būsto, kaip  savivaldybės  būsto  fondo  dalies,  sąrašą?

· ar visam  savivaldybės  būsto fonde  esančiam socialiniam būstui sudarytos nuomos  sutartys?

· ar  Savivaldybės būsto fondo socialinis būstas  nuomojamas  asmenims  turintiems teisę  jį gauti?
· ar užtikrinamas tinkamas nuomos proceso organizavimas?

· ar užtikrinamas tinkamas socialinio būsto fondo valdymas?

-   ar  Savivaldybės būsto fonde esančio socialinio būsto  nuomos  mokesčio  dydis  atitinka  teisės aktų  reikalavimus?

· ar  vykdoma  socialinio būsto nuomos sutarčių  kontrolė?
Audituojamas objektas –  Birštono  savivaldybės  socialinio būsto fondas.

Audituojamas laikotarpis – 2018–2020 m. Analizei, palyginimui naudoti ir ankstesnių metų duomenys.

Audito metu susipažinta su Birštono savivaldybės strateginiu 2013–2020 metų plėtros planu, strateginiais veiklos planais (2018–2020  metų, 2019-2021 metų, 2020-2022 metų), 2015-2020 metų tarybos sprendimais, administracijos direktoriaus įsakymais, reglamentuojančiais socialinio būsto nuomą, su  Savivaldybės  socialinio  būsto  apskaitos  dokumentais, socialinio būsto pirkimo dokumentacija, su asmenų ir šeimų, turinčių teisę išsinuomoti socialinį būstą, sąrašais bei šių būstų skyrimo tvarka, 2018–2020  m. biudžeto išlaidų sąmatos vykdymo ataskaitomis ir pirminiais dokumentais, pagrindžiančiais lėšų naudojimą, socialinio  būsto  nuomos  sutartimis.
Siekiant tiksliau įvertinti socialinio būsto fondo plėtros ir valdymo problemas, buvo vykdomi pokalbiai su atsakingais darbuotojais.

Atliekant  audito   procedūras  daroma  prielaida, kad  visi  patikrinimui  pateikti  dokumentai  yra  patikimi  ir  galutiniai, o  dokumentų  kopijos  atitinka originalus. 
Auditas atliktas pagal Valstybinio audito reikalavimus
 ir Tarptautinius aukščiausiųjų audito institucijų standartus
. 
� Lietuvos Respublikos vietos savivaldos įstatymas, 1994 m. liepos 7 d. Nr. I-533 (su vėlesniais pakeitimais), 6 str. 15 p. 


� Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais)


� Lietuvos Respublikos valstybės kontrolieriaus 2002 m. vasario 21 d. įsakymas Nr. V-26 (su vėlesniais pakeitimais)


� 3000-asis TAAIS „Veiklos audito standartas“, prieiga per internetą: http://www.vkontrole.lt/page.aspx?id=350


� Lietuvos Respublikos vietos savivaldos įstatymas 1994 m. liepos 7 d. Nr. I-533 (su vėlesniais pakeitimais),  6 str. 15 p.


� Lietuvos Respublikos vietos savivaldos įstatymas 1994 m. liepos 7 d. Nr. I-533 (su vėlesniais pakeitimais), 16 str. 2 d. 31 p.


�  Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais), 2 str. 10 d.


� Birštono savivaldybės tarybos 2019 m. rugsėjo 27 d. sprendimas Nr. TS-161 (su vėlesniais pakeitimais)


� Prieiga per internetą: https://birstonas.lt/socialinis-bustas/


� Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais), 24 str. 3 d. 


� Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais)


� Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais), 11 str.


� Lietuvos Respublikos paramos būstui įsigyti ar išsinuomoti įstatymas, 2014 m. spalio 9 d. Nr. XII-1215 (su vėlesniais pakeitimais)


� Birštono savivaldybės tarybos 2019 m. lapkričio 22 d. sprendimas Nr. TS-209


� Birštono savivaldybės administracijos direktoriaus 2020 m. gegužės 25 d. įsakymas Nr. AV-205


� Birštono savivaldybės tarybos 2015 m. balandžio 2 d. sprendimas Nr. TS-51, 46 p. (neteko galios 2019-11-22)


� Birštono savivaldybės tarybos 2019 m. lapkričio 22 d. sprendimas Nr. TS-209, 46 p.


� Birštono savivaldybės administracijos direktoriaus 2015 m. gegužės 25 d. įsakymas Nr. AV-223 (neteko galios 2020-05-25); Birštono savivaldybės administracijos direktoriaus 2020 m. gegužės 25 d. įsakymas Nr. AV-205


� Birštono savivaldybės administracijos direktoriaus 2020 m. gegužės 25 d. įsakymas Nr. AV-205


� Lietuvos Respublikos socialinės apsaugos ir darbo ministro 2019 m. rugsėjo 27 d. įsakymas Nr. A1-559


� Birštono savivaldybės administracijos direktoriaus 2020 m. gegužės 25 d. įsakymas Nr. AV-205


� Birštono savivaldybės socialinio būsto nuomos sutartys 2011-10-07 Nr. (27.14)-SUT-09; 2013-05-07 Nr. (27.14)-SUT-005; 2013-01-15 Nr. (27.14)-SUT-001; 2013-05-07 Nr. (27.14)-SUT-005; 2013-10-04 Nr. (27.14)-SUT-009; 2013-11-15 Nr. (27.14)-SUT-013; 2014-01-20 Nr. (27.14)-SUT-001; 2014-11-26 Nr. (27.14)-SUT-006; 2014-12-16 Nr. (27.14)-SUT-008 


� Birštono savivaldybės administracijos direktoriaus 2019 m. sausio 18 d. įsakymas Nr. AV-024


� Birštono savivaldybės socialinio būsto nuomos sutartys 2005-04-29 Nr. 7; 2005-04-29 Nr. 14; 2005-04-29 Nr. 17; 2008-02-07 Nr. 1; 2009-06-22 Nr. (27.14)-SUT-81; 2016-04-22 Nr. (27.14)-SUT-011; 


� Birštono savivaldybės administracijos direktoriaus 2020 m. gegužės 25 d. įsakymas Nr. AV-205


� Birštono savivaldybės administracijos direktoriaus 2018 m. gruodžio 31 d. įsakymas Nr. AV-438


� Birštono savivaldybės administracijos direktoriaus 2020 m. gruodžio 28 d. įsakymas Nr. AV-470


� Birštono savivaldybės administracijos direktoriaus 2020 m. gruodžio 29 d. įsakymas Nr. AV-474


� Birštono savivaldybės administracijos direktoriaus 2018 m. gruodžio 31 d. įsakymas Nr. AV-438


� Birštono savivaldybės tarybos 2012 m. spalio 26 d. sprendimas Nr. TS-172


� Lietuvos Respublikos socialinės apsaugos ir darbo ministro 2015 m. balandžio 9 d. įsakymas Nr. A1-192 (su vėlesniais pakeitimais)


� Birštono savivaldybės tarybos 2016 m. rugsėjo 30 d. sprendimas Nr. TS-148


� Birštono savivaldybės tarybos 2016 m. liepos 1 d. sprendimas Nr. TS-105


� Lietuvos Respublikos socialinės apsaugos ir darbo ministro 2016 m. liepos 13 d. įsakymas Nr. A1-344


� Lietuvos Respublikos socialinės apsaugos ir darbo ministro 2020 m. spalio 28 d. įsakymas Nr. A1-1045


� Lietuvos Respublikos valstybės kontrolieriaus 2002 m. vasario 21 d. įsakymas Nr. V-26 (su vėlesniais pakeitimais)


� 3000-asis TAAIS „Veiklos audito standartas“, prieiga per internetą: http://www.vkontrole.lt/page.aspx?id=350

